kardosdrur/scandi-wiki huggingface dataset:
Pirot

Pirot er en by i det østlige Serbien, med et indbyggertal (pr. 2002) på cirka 63.791. Byen er hovedstad i Pirot-distriktet.

Byer i Serbien
Såfalds

Såfald er et dansk ord, og stammer oprindeligt fra norsk. Ordet betyder Eget med forbehold. Dog bruges ordet meget sjældent, efterhånden som sproget moderniserer sig.
Ord og vendinger
Vršac

Vršac er en by i det nordøstlige Serbien, med et indbyggertal (pr. 2002) på cirka 54.369. Byen ligger i distriktet Syd-Banat, i den autonome provins Vojvodina.

Byer i Serbien
Zaječar

Zaječar er en by i det østlige Serbien, med et indbyggertal (pr. 2002) på cirka 39.000. Byen er hovedstad i Zaječar-distriket.

Byer i Serbien
Jagodina

Jagodina er en by i det centrale Serbien med et indbyggertal (pr. 2002) på cirka 73.456. Byen er hovedstad i distriktet Pomoravlje og ligger ved bredden af floden Belica.

Navnet Jagodina er afledt af den serbisk betegnelse for jordbær-slægten.

Byer i Serbien
Bečej

Bečej er en by i det nordlige Serbien, med et indbyggertal (pr. 2002) på cirka 26.000. Byen ligger i distriktet Syd-Bačka, i den autonome provins Vojvodina.

Byer i Serbien
Priboj

Priboj er en by i det vestlige Serbien, med et indbyggertal (pr. 2002) på cirka 20.000. Byen ligger i distriktet Zlatibor, tæt ved grænsen til nabolandet Bosnien-Herzegovina.

Byer i Serbien
Loznica

Loznica er en by i det vestlige Serbien, med et indbyggertal på cirka 20.000(2002). Byen ligger i distriktet Mačva, ved bredden af floden Drina (en biflod til Sava).

Eksterne henvisning 

Byer i Serbien
Futog

Futog er en by i det nordlige Serbien, med et indbyggertal (pr. 2002) på cirka 19.000. Byen ligger i distriktet Syd-Bačka, i den autonome provins Vojvodina.

Eksterne henvisninger 

Byer i Serbien
Temerin

Temerin er en by i det nordlige Serbien, med et indbyggertal (pr. 2002) på cirka 19.000. Byen ligger i distriktet Syd-Bačka, i den autonome provins Vojvodina.

Byer i Serbien
Negotin

Negotin er en by i det østlige Serbien, med et indbyggertal (pr. 2002) på cirka 18.000. Byen ligger i distriktet Bor, tæt ved grænserne til nabolandene Rumænien og Bulgarien.

Byer i Serbien
Apatin

Apatin er en by i det nordvestlige Serbien, med et indbyggertal (pr. 2002) på cirka 19.300. Byen ligger i distriktet Vest-Bačka, i den autonome provins Vojvodina.

Byer i Serbien
Vlasotince

Vlasotince er en by i det sydøstlige Serbien, med et indbyggertal (pr. 2002) på cirka 16.200. Byen ligger i distriktet Jablanica.

Byer i Serbien
Marcellus Jones

Marcellus Ephraim Jones (5. juni 1830 – 9. oktober 1900) antages at være den soldat der affyrede det første skud i slaget ved Gettysburg (1863).

Biografi 
Jones blev født i Poultney i Vermont, søn af Ephraim og Sophia (Page) Jones. Hans far var vognmager og Marcellus var et af 7 børn. 

I 1858 flyttede Jones til Illinois, hvor han etablerede et større byggefirma. Han boede i Danby (nu Glen Ellyn), indtil den amerikanske borgerkrig hvor Abraham Lincoln bad om frivillige. Jones lod sig indrullere i F kompagni af 8. Illinois kavaleriregiment den 5. august 1861. Jones blev udnævnt til sekondløjtnant den 5. december 1862, premierløjtnant den 4. juli 1864 og kaptajn den 10. oktober 1864. Alle tre udnævnelser blev underskrevet af guvernøren fra Illinois Richard Yates.

Den 1. juli 1863 havde Jones kommandoen over en af regimentets spejdergrupper på landevejen Chambersburg Pike, som var vejen Lees arme benyttede til at marchere fra Cashtown til Gettysburg. Omkring kl. 7.30 bemærkede Jones en støvsky på vejen mod vest, hvilket indikerede at de konfødererede nærmede sig. På det tidspunkt lånte Jones korporal Levi S. Shafers karbin, tog sigte med støtte på et gærde og affyrede på ca. 650 meters afstand et skud mod "en officer på en hvid eller lysegrå hest". Hans skud var det første af omkring 1 mio. skud, der blev affyret ved Gettysburg i løbet af de næste tre dage.

Senere liv 
Den 1. september 1864 giftede Jones sig med Naomi E. Mecham. Efter krigen bosatte parret sig i Wheaton i Illinois og Jones fortsatte med at bygge og flytte huse. 

Jones var aktiv i lokalsamfundet på en række poster. Han var skatteopkræver, byrådsmedlem og i 1882 blev han valgt til amtets sheriff for en fireårig periode. I 1890 blev han udnævnt til postmester af præsident Harrison. Jones var et prominent medlem af den lokale afdeling af veteranorganisationen Grand Army of the Republic og var dens første kommandant. Han var medlem af frimurerne. Han blev beskrevet som en stålsat Republikaner, og "hans offentlige, militære og private liv er ligeledes uden dadel". Han blev altid husket som manden der affyrede det første skud ved Gettysburg. Jones forblev et fremtrædende medlem af lokalsamfundet indtil sin død. 

I 1886 blev der opstillet et monument på stedet hvor Jones affyrede det første skud i slaget. Jones var tilstede da monumentet blev afsløret. Monumentet står fortsat på den nordlige side af Rt. 30 (Chambersburg Pike) ved krydset med Knoxlyn Road.

Eksterne kilder 
 The Battle of Gettysburg: Who Fired the First Shot? 
 Marcellus Jones' Marker 
 Marcellus Jones' House 
 Biografi over Marcellus E. Jones

Referencer 

Personer i den amerikanske borgerkrig
Personer fra Vermont
Sporangium

Et sporangium eller sporangie (flertal: sporangia eller sporangier) er en struktur hos planter, svampe og visse protozoer der producerer og indeholder sporer.

Typer 
Hos Frøplanter er den voksne plante en sporofyt hvor mikro-sporangier udgøres af støvdragerne hos blomsterplanterne og af mikro-sporofyllerne på hanlige "kogler" kaldet strobili hos de nøgenfrøede. Mega-sporangier er de tilsvarende hunlige strukturer, dvs. støvfang og frugtknude hos blomsterplanterne, og koglerne hos de nøgenfrøede.

Hos karsporeplanterne er den voksne plante en sporofyt der udvikler sporehuse, makro-sporangier – enten på alle blade, eller hos nogle grupper kun på særlige fertile blade kaldet sporofyller. Hos Padderokplanter og Ulvefodsplanter sidder sporehusene som regel i grupper i såkaldte strobili, kolbe- eller aks-lignende grupper af sporehuse, ofte gullige, gulbrune eller gulgrønne, placeret for enden af stænglen eller på en særlig sporehus-stilk.

Hos Mosser, Levermosser og Hornblade er gametofytten den almindeligt kendte fase af planten, dvs. selve den grønne mospude. Her sidder sporehusene i spinkle strukturer, ofte kaldet kapsler, som rejser sig på en tynd stilk over mospuden. Denne sporofytiske vækst udgår fra selve gametofytten efter at de hanlige og hunlige gameter er sammensmeltet, dvs. befrugtningen har fundet sted. Sporofytten er i begyndelsen grøn af klorofyl, men bliver senere brun og dermed afhængig af gameten (mospuden) for nærings-forsyning.

Eusporangia og Leptosporangia 
 I et leptosporangium, der kun forekommer hos bregner, sker udviklingen fra en enkelt celle, der bliver til både stilk, væg og sporerne inde i sporangiet. Der er ca. 64 sporer i et leptosporangium.
 I et eusporangium, der forekommer hos alle andre planter – både Frøplanter, planter der er mere primitive en bregner og visse primitive bregner (Marattiales og Slangetunge-ordenen), sker udviklingen fra et lag af celler. Et eusporangium er større, og sporehusvæggen består af flere lag.

Synangium 
En gruppe af sporangia der er vokset sammen kaldes et synangium. Denne struktur forekommer primært hos Psilotum og Marattiales.

Se også 

Plantemorfologi
Solferino (panserskib)

Det franske panserskib Solferino var sammen med søsterskibet Magenta de eneste bredsidearmerede panserskibe, der rådede over to kanondæk. Skibene var bygget af træ, og de var forsynet med en ekstra kraftig vædderstævn, med en 14 ton stålkegle i spidsen. Solferino var opkaldt efter en by i Italien, Solferino, hvor den franske hær i 1859 vandt en sejr over den østrigske hær.

Tjeneste 
Solferino fik sit artilleri udskiftet flere gange, i takt med at det stod klart, at 16-cm kanonerne var ret virkningsløse mod panser. Blev overført til reserven i 1879, og udgik i 1882.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 

Slagskibe fra Frankrig
Paradis Batteri

Paradis Batteri blev bygget sammen med Vestvolden 1886-1890. Vestvolden er en del af Københavns Befæstning. Batteriet er sammen med Paradislejren opført på Paradisgårdens jorder, heraf navnet.
Batteriet ligger umiddelbart syd for Avedøre Stationsby og er typisk for de faste batterier på den sydlige del af Vestvolden. 
4 Faste standpladser for 15 cm. piecer bag en betonbrisk. Fra voldgaden fører ramper op til de enkelte standpladser. Standpladserne er adskilt af traverser for at hindre ildspredning mellem piecerne.
Midt i batteriet ligger ammunitionsmagasinet. Selve magasinet er bygget som et selvstændigt rum adskilt fra ydermurene af en luftlomme på ca. en meters tykkelse, for at hindre indtrængende fugt og kondens. Fra magasinet fører en hånddreven ammunitions-elevator op til de tre udlangeråbninger i magasinets øverste etage.

Eksterne henvisninger 
 Københavns befæstning 1880-1920
 Vestvolden i Hvidovre kommune 

Københavns Befæstning
Ajaz Ahmed

Ajaz Ahmed (født 1976) er en pakistansk landmand, der hævder at være verdens højeste nulevende menneske, og højeste mand i moderne tid. Han kommer Bakkhar landsby i Daryakhan, Punjab, og hævder at være 2,74 m (9,0 ft). Ahmed er et offer for hormonal funktionssvigt. Han lider af en ortopædisk problem, som ramte hans højre ben, efter at han blev opereret for et hofte-knoglebrud. Som en landmand fra et landdistrikt familie, kom han i kontakt med en pakistansk socialrådgiver, Talat Mehmood, der hjalp ham med at komme i kontakt med Qamruddin Ansari, lederen af Ghulam Shabbir, og indehaveren af Guinness Record for den største sko størrelse ( USA størrelse 452) og den afdøde Alam Channa, verdens højeste mand på dette tidspunkt.

Referencer

Personer fra Pakistan
Verdensrekordindehavere
Marek Jankulovski

Marek Jankulovski (født 9. maj 1977) er en tjekkisk tidligere fodboldspiller. Han har blandt andet spillet for den italienske klub AC Milan, hvor han var med til at vinde Champions League i 2007.

Før Jankulovski skiftede til Milan, spillede han for Banik Ostrava (1994-2000), Napoli (2000-02) og Udinese (2002-05). For det tjekkiske landshold har han optrådt ved EM 2000, EM 2004, EM 2008 og VM 2006.

Jankulovski kom til Milan ved begyndelsen af sæsonen 2005-06 efter sin hidtil bedste sæson på topniveau for Udinese. I sin første sæson i Milan havde han svært ved at finde formen, men blev en af Milans vigtigste brikker i sæsonen 2006-07; med tre scoringer – blandt andet et langskud fra 20 meter imod Livorno.

Den 23. maj 2007 var Jankulovski med til at vinde Champions League-finalen imod Liverpool FC med 2-1 – hans ubetinget største triumf i karrieren. Den 31. august 2007 scorede han Milans andet mål i sejren over Sevilla i den Europæiske Super Cup.

Den 28. maj 2008 blev Marek Jankulovski kåret til årets fodboldspiller i Tjekkiet, foran Chelsea-keeper Petr Čech.

Referencer

Eksterne henvisninger 

 

Fodboldspillere fra AC Milan
Personer fra Ostrava
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Skorstensfejer

En skorstensfejer renser alle skorstene, aftræksforbindelser og ildsteder, hvor der fyres med olie, brænde, halm eller biobrændsel samt stokerfyrede anlæg.

Har man i Danmark skorstene med ildsteder tilsluttet, skal de efterses og renses af uddannede skorstensfejere mindst en gang om året eller efter aftale med kunden. Bl.a. så skorstensbrand og forgiftning undgås. Gasskorstene er ikke omfattet af lovpligtig rensning, men renses efter aftale.

Skorstensfejerne foretager lovpligtigt brandpræventivt tilsyn af skorstene og fyringsanlæg i henhold til bygningsreglementerne btv 32 brændeovnsbekendtgørelsen. Der er frit valg af skorstensfejer i Danmark, så uanset hvor man bor, kan man selv vælge sin skorstensfejer. Det er pålagt kommunerne i Danmark at tilbyde skorstensfejning til deres borgere, men den enkelte borger behøver ikke at benytte sig af det kommunale tilbud.

Stillingsbetegnelser
Lpi

Lpi betyder linjer per inch (tomme) og beskriver den rastetæthed et print eller en tryksag trykkes med. Rastetætheden kan også angives som lpc (linjer per centimeter).

En printer eller en trykmaskine bruger et begrænset antal farver typisk cyan, magenta, gul og sort CMYK og har ikke en hvid farve at blande i f.eks. sort så den bliver grå. Derfor deles trykfladen op i et antal rastepunkter der består af et antal eksponeringspunkter – dots. Hvert rastepunkt kan f.eks. bestå af 10 gange 10 dots og for at trykke en 10% sort, farves 10 af de 100 dots og resten står ufarvet. Øjet blander de sorte dots sammen med det ufarvet område så vi ser det som 10% sort. Et rastepunkt er så lille at øjet ikke kan skelne de enkelte rastepunkter fra hinanden.

Bogtryk
Lpc

Lpc er en forkortelse af linjer per centimeter og beskriver den rastetæthed et print eller en tryksag trykkes med. For en nærmere beskrivelse, se lpi.

Bogtryk
Liga ASOBAL

Liga ASOBAL er den øverste liga i spansk herrehåndbold. Rækken består af 16 hold, der møder hver modstander én gang på hjemmebane og én gang på udebane. Når disse 30 kampe er afviklet, er den spanske mester i herrehåndbold fundet. I lighed med Bundesligaen er der altså ikke noget slutspil. Rækken under Liga ASOBAL hedder División de Honor B de Balonmano.

Oversigt over spanske mestre i herrehåndbold

Eksterne henvisninger 
 Ligaens officiel hjemmeside 
 Oversigt over spanske medaljetagere

Noter 

Håndboldligaer
Etableret i 1990
Beaufort (Luxembourg)

Beaufort (luxembourgsk: Beefort) er en kommune og et byområde i Luxembourg. Kommunen, som har et areal på 13,74 km², ligger i kantonen Echternach i distriktet Grevenmacher. I 2005 havde kommunen 1.774 indbyggere.

Galleri

Eksterne henvisninger 

Kommuner i Luxembourg
Bech

Bech er en kommune og et byområde i Luxembourg. Kommunen, som har et areal på 23,31 km², ligger i kantonen Echternach i distriktet Grevenmacher. I 2005 havde kommunen 951 indbyggere.

Eksterne henvisninger 

Kommuner i Luxembourg
Berdorf

Berdorf (luxembourgsk: Bäerdref) er en kommune og et byområde i Luxembourg. Kommunen, som har et areal på 21,93 km², ligger i kantonen Echternach i distriktet Grevenmacher. I 2005 havde kommunen 1.432 indbyggere.

Eksterne henvisninger 

Kommuner i Luxembourg
Consdorf

Consdorf (luxembourgsk: Konsdref) er en kommune og et byområde i Luxembourg. Kommunen, som har et areal på 25,72 km², ligger i kantonen Echternach i distriktet Grevenmacher. I 2005 havde kommunen 1.729 indbyggere.

Eksterne henvisninger 

Kommuner i Luxembourg
Wilhelm von Schröder

Wilhelm von Schröder (15. november 1640 – oktober 1688) var en merkantilistisk og kameralistisk økonom ved den tysk-romerske kejser Leopold 1.s hof i Wien.

Liv 

Wilhelm von Schröder var blev født i Königsberg. Hans forældre hed Wilhelm Schrötter og Anna Katharina. Faderen var fra 1660 til 1663 kansler hos hertug Ernst af Sachsen i Gotha.

Schröder gik på det fyrstelige gymnasium i Gotha og begyndte 1659 at studere jura på universitetet i Jena. Han afbrød allerede studierne i 1660 da han tog på en rejse til Holland og Englands handels- og videnskabscentre og der ehvervede betydelige kundskaber. Hans hovedinteresse var hovedsageligt statskundskab og erhvervsøkonomi, men han interesserede sig også for naturvidenskaben og særligt for alkymien. Han blev medlem af det engelske "Royal Society of London for the improving of natural knowledge" i 1662.

1663 mislykkedes hans forsøg på at genoptage studiet i Jena, da hans statsfilosofiske disputats blev afvist. Det vides ikke hvad han lavede indtil han kom østrigsk tjeneste, men efter at have konverteret til katolicismen i 1673 tilbød han sin tjeneste hos kejser Leopold 1. og han berettede 1675-1677 fra London om de nye handelsreformer og talte for deres indførsel i kejserriget.

I 1677 fik han udvirket at få overdraget Wiens Kunst- og manufakturhus i Tabor, en statslig mønstervirksomhed for indførelse af uld-, silkemanufaktur, glasarbejde og læreværksted for kommende manufakturer, et projekt begyndt af Johann Joachim Becher. Af juridiske årsager blev huset lukket i 1681 og det nedbrændte helt under osmannernes belejring af Wien 1683.

Han var kammerråd for Kaschau og Preßburg fra 1687 til sin død.

Økonomiske tanker 

Wilhelm von Schröders fortjeneste ligger i hans forsøg med at videføre de merkatinislistiske og kameralistiske idéer ved wienerhoffet som Philipp von Hörnigk og Johann Joachim Becher havde begyndt.

I sine skrifter fremhævede han det standpunkt at det var statens som skulle styre og udvikle det økonomiske liv, hvilket fik den økonomiske historiker Heinrich von Srbik til at betegne ham som en absolutist og fiskalist. 

Hans hovedværk Fürstliche Schatz- und Rentkammer ("Det fyrstelige skat- og rentekammer", 1686) var ved året 1835 udkommet i 8 oplag og er en af sin tids nationaløkonomiske klassikere.

Værker 
 Discursus iuris publici de potestate circa sacra in Imperio Romano-Germanico, Jena, 1660.
 Dissertatio accademica cuius prima pars De ratione status, secunda De nobilitate, tertia De ministrissimo, quam pro more consueto praeside, Jena, 1663. Hans ikke godkendte disputats.
 Nothwendiger Unterricht vom Goldmachen, denen Buccinatoribus oder so sich selbst nennenden foederatis hermeticis auf ihre drey Epistel zur freundlichen Nachricht, 1684.
 Fürstliche Schatz- und Rentkammer, Leipzig, 1686.

Kilder 
 Heinrich von Srbik, Wilhelm von Schröder. Ein Beitrag zur Geschichte der Staatswissenschaften, Akademie der Wissenschaften in Wien, philosophisch-historische Klasse, Band 164, Wien, 1910.

Økonomer fra Tyskland
Politikere fra Tyskland
Økonomer fra Østrig
Politikere fra Østrig
Medlemmer af Royal Society
Personer fra Königsberg
Säkerhetspolisen

Säkerhetspolisen (Säpo) (dansk: Sikkerhedspolitiet) er det svenske Rigspolitis efterretningsvæsen, svarende til det danske PET. Kaldtes tidligere Rikspolisstyrelsens säkerhetsavdelning (RPS/SÄK, (dansk: "Det Nationale Politis Afdeling for Sikkerhed")).

Styrken tæller omkring 1.000 ansatte (2015), og har et budget på SEK 1.142 mio. (2015).

Hans Holmér, den senere leder af efterforskningen af Palmemordet, var chef for Säpo 1970–1976.

Referencer

Eksterne henvisninger 

 Sveriges Sikkerheds Service 

Svenske efterretningstjenester
Echternach

Echternach (luxembourgsk: Iechternach) er en kommune og en by i Luxembourg. Kommunen, som har et areal på 20,49 km², ligger i kantonen Echternach i distriktet Grevenmacher. I 2005 havde kommunen 4.507 indbyggere. 

Echternach er Luxembourgs ældste by, den voksede op omkring klostret som blev grundlagt af Willibrord af Utrecht i år 698.

Galleri

Eksterne henvisninger 

Kommuner i Luxembourg
Byer i Luxembourg
Mompach

Mompach (luxembourgsk: Mompech) er en kommune og et byområde i Luxembourg. Kommunen, som har et areal på 27,58 km², ligger i kantonen Echternach i distriktet Grevenmacher. I 2005 havde kommunen 1.023 indbyggere. 

Kommuner i Luxembourg
Haderup

Haderup er en lille by i Midtjylland med , beliggende i Haderup Sogn. Byen hører til Region Midtjylland og ligger i Herning Kommune.

Kilder 

Byer i Herning Kommune
Byer og bydele med genforeningssten
Rosport (Luxembourg)

Rosport (luxembourgsk: Rouspert) er en kommune og et byområde i Luxembourg. Kommunen, som har et areal på 29,49 km², ligger i kantonen Echternach i distriktet Grevenmacher. I 2005 havde kommunen 1.876 indbyggere. Kommunen er Luxembourgs østligste.

Kommuner i Luxembourg
Sønderholm

Sønderholm er en by i Himmerland med , beliggende 7 km øst for Nibe, 10 km nordvest for Svenstrup og 16 km sydvest for Aalborg. Byen hører til Aalborg Kommune og ligger i Region Nordjylland.

Sønderholm hører til Sønderholm Sogn. Sønderholm Kirke ligger i den østlige ende af byen.

Troldkirken 
Højt beliggende 1 km nordøst for byen ligger Troldkirken, en langdysse fra yngre stenalder omkring 3950 f.Kr.. Den er ca. 50 meter lang og omgivet af 47 randsten. I midten ligger et sekskantet dyssekammer med en stor flad dæksten. Troldkirken var et af de første danske oldtidsminder, der blev fredet. Det skete allerede i 1809, men fredningen blev først tinglyst i 1850. Der ligger flere dysser og rundhøje i nærheden.

Faciliteter 
 Sønderholm Skole har 0.-9. klassetrin i ét spor og to skolefritidsordninger. Den ene ligger sammen med ungdomsklubben i en tidligere inspektørbolig. I en tidligere lærerbolig er der klinik til sundhedsplejerske, kontor til skolepsykolog og rum til Lokalhistorisk Arkiv. Skolen har idrætssal med mulighed for opstilling af scene.
 Byen har restaurant i det tidligere forsamlingshus samt købmandsforretning.

Historie 
I 1901 beskrives Sønderholm således: "Sønderholm, ved Landevejen, med Kirke, Præstegd., Skole, Forsamlingshus (i den tidligere 1872 opr. Folkehøjskole, der nedlagdes 1884), Sparekasse for S.-Frejlev Sogne (opr. 12/3 1886...Antal af Konti 252), Jærnbane-, Telegraf- og Telefonstation;" Det høje målebordsblad fra 1800-tallet viser desuden et fattighus.

Frejlev Sogn var anneks til Sønderholm Sogn og havde altså ikke egen præst. Sønderholm-Frejlev udgjorde en sognekommune indtil kommunalreformen i 1970, hvor den blev indlemmet i Aalborg Kommune.

Jernbanen 
Sønderholm havde station på Aalborg-Hvalpsund Jernbane, der startede som Aars-Nibe-Svenstrup Jernbane i 1899 og blev forlænget til Hvalpsund i 1910. Der kom aldrig megen bebyggelse omkring Sønderholm Station, som lå næsten 2 km syd for byen. I byen viser det lave målebordsblad fra 1900-tallet mejeri, bageri og telefoncentral.

Stationen havde læssespor og fra 1902 krydsningsspor på 142 m. I 1915 blev varehuset og kvægfolden udvidet, og krydsningssporet blev forlænget med 48 m. I 1968 blev stationen nedsat til holdested.

Stationsbygningen er bevaret på Sønderholm Hedevej 61, hvor perronkanten kan ses i haveanlægget. Her passerer "Bjergbanestien"", der på de 10 km mellem Svenstrup og Nibe er anlagt på banens tracé med små undtagelser.

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971
 Svend Aa. Reerslev: Sønderholm – Landsbyen med de to kirker, Aalborg Amtstidendes Trykkeri, 1961 (2. oplag 1975).
 Hans Jørn Fredborg og Poul Thor Hansen: Aalborg-Hvalpsund Jernbane. Dansk Jernbane-Klub nr. 58 2009, s. 199 f.

Byer i Aalborg Kommune
George Ritchey

George Willis Ritchey (født 31. december 1864 i Tuppers Plains, Ohio, død 4. november 1945) var en amerikansk optiker, teleskopbygger og astronom.

Ritchey blev uddannet som møbelsnedker. Han udviklede Ritchey-Chrétien-teleskopet sammen med Henri Chrétien. 

Han spillede en stor rolle i og fremstillingen og udformningen af ophængningen af spejlene til 60-tommer og 100-tommer-teleskoperne på Mount Wilson-Observatoriet. Han arbejdede tæt sammen med George Ellery Hale. 

Krateret Ritchey på Månen er opkaldt efter ham, og også på Mars er et krater opkaldt efter.

Astronomer fra USA
Optikere
Jos van Emden

Jos van Emden (født 18. februar 1985 i Schiedam) er en hollandsk forhenværende cykelrytter, som hele karrieren kørte for .

Før van Emden fik professionel kontrakt, kørte han for Rabobanks kontinentalhold.

Eksterne henvisninger 

 

Mandlige cykelryttere fra Nederlandene